Кіраўнік дзяржавы заявіў, што Мінск павінен стаць прыкладам для ўсёй краіны. Трэба пераадолець гэты барер, які склаўся. Трэба якасць жыцця людзей палепшыць. Зрабіце, калі ласка, гэта. Я большага ад вас не патрабую. Вырашыце пакуль тры гэтыя задачы, пра якія я сказаў: зарплата, занятасць людзей і цэны. Гэта цяпер больш за ўсё хвалюе людзей. Усе астатнія задачы мы вырашым. Іх проста не будзе, іншых задач. Ніхто па вуліцах не будзе бадзяцца, ніхто на рэвалюцыю клікаць не будзе, ніхто не будзе клікаць на нейкую бойню, каб кроў цякла. Ніхто - калі мы вырашым гэтыя задачы. Гэта натуральныя задачы, якія любая ўлада павінна вырашыць. Тым больш у нас, у сацыяльнай дзяржаве. Мы павінны выстаяць і даказаць усім, што мадэль сацыяльнай дзяржавы - гэта аптымальная мадэль для бяспечнай дзяржавы, якая нармальна развіваецца- сказаў беларускі лідар. 